І яшчэ адна заўвага. Давялося мне прысутнічаць на адкрыцці кніжнай выставы 9 лютага. Некаторыя моманты ў паводзінах высокапастаўленых чыноўнікаў проста здзіўлялі. Трэба было бачыць, як высокія дзяржаўныя асобы – першы намеснік кіраўніка адміністрацыі прэзідэнта Аляксандр Радзькоў, міністр інфармацыі Алег Праляскоўскі з сваёю намесніцай Ліліяй Ананіч, а таксама старшыня праўладнага Саюзу пісьменнікаў Беларусі Мікалай Чаргінец літаральна ўвіхаліся вакол пасла Германіі ў Беларусі Крыстафа Вайля. Той самы Чаргінец, які за некалькі дзён да адкрыцця выставы на ўвесь свет роў (пасля апублікавання спісаў асоб, якім з прычыны гвалтоўнага пераследу апазіцыі і фальсіфікацыі прэзідэнцкіх выбараў забаронены ўезд у краіны Еўрапейскага Саюза), што прыгадае Германіі і генацыд часоў Другой Сусветнай, і іншыя грахі.